สรรพากรเปิดทางบริจาคน้ำท่วมหักภาษีได้
กรมสรรพากรออกมาตรการชั่วคราวให้ผู้บริจาคช่วยน้ำท่วมหัดลดหย่อนภาษีได้ รวมทั้งยกเว้นภาษีมูลค่าเพิ่มกับผู้บริจาค และเว้นผู้รับบริจาคไม่ต้องนำเงินช่วยเหลือมาคิดเป็นรายได้เสียภาษี
2 พ.ย. 2553

กรมสรรพากรออกมาตรการชั่วคราวให้ผู้บริจาคช่วยน้ำท่วมหัดลดหย่อนภาษีได้ รวมทั้งยกเว้นภาษีมูลค่าเพิ่มกับผู้บริจาค และเว้นผู้รับบริจาคไม่ต้องนำเงินช่วยเหลือมาคิดเป็นรายได้เสียภาษี
นายสาธิต รังคสิริ อธิบดีกรมสรรพากร เปิดเผยว่า คณะรัฐมนตรีได้เห็นชอบมาตรการชั่วคราวให้ผู้บริจาคน้ำท่วมกับนิตบุคคลคนกลางเช่น บริจาคผ่านสถานนีโทรทัศน์ นำมาหักลดหย่อนภาษีได้ โดยในส่วนบุคคลธรรมดานำมาหักลดหย่อยได้ไม่เกิน 10% ของรายได้หลังหักค่าใช้จ่าย และนิติบุคคลหักได้ 2% ของกำไรสุทธิ



กรมสรรพากร
นอกจากนี้ กรมสรรพากรยังยกเว้นภาษีมูลค่าเพิ่ม (VAT) สำหรับผู้ประกอบการที่บริจาคสิ่งของให้กับผู้ประสบภัยน้ำท่วม รวมถึงยกเว้นภาษีเงินได้สำหรับผู้ที่รับการช่วยเหลือ เช่น ได้เงินช่วยเหลือจากภาครัฐจำนวน 5,000 พันบาท ได้รับค่าสิืนไหมทดแทนจากบริษัทประกัน ไม่ต้องนำมาเป็นรายได้เสียภาษี โดยมาตรการจะใช้ได้ถึงสิ้นเดือน ธ.ค.นี้
นายสาธิต กล่าวว่า การจัดเก็บรายได้ของกรมสรรพากรในเดือน ต.ค. ซึ่งเป็นเดือนแรกของปีงบประมาณ 2554 จัดเก็บได้สูงกว่าเป้า 7% หรือประมาณ 5 พันล้านบาท และจัดเก็บได้สูงกว่าช่วงเดียวกันปีก่อน ทำให้คาดว่าการจัดเก็บรายได้ทั้งปีงบประมาณจะทำได้ตามเป้าหมายที่ตั้งไว้ 1.3 ล้านล้านบาท แม้ว่าจะมีปัญหาน้ำท่วมในหลายจังหวัดของประเทศไทยก็ไม่ส่งผลต่อการจัดเก็บรายได้ในภาพรวม